Auckland fi New Zealand f'lockdown wara li feġġew 4 każi ġodda ta' Covid-19
Imtella' Awwissu 12, 2020 - Aġġornata 12 Ta' Awwissu, 2020 9:37am L-akbar belt f'New Zealand tinsab f'lockdwon wara li ġew reġistrati erba' każi ġodda ta' COVID-19 wara aktar minn 100 ġurnata mingħajr l-ebda każ. Il-lockdown ta' tlett ijiem daħal fis-seħħ f'Auckland wara li erba' membri tal-istess familji rriżultaw pożittivi għall-virus. Ir-restrizzjonijiet se jidħlu fis-seħħ illum sakemm l-awtoritajiet jagħmlu kuntatt mal-kuntatti kollha tal-familja. Ir-residenti ta' Auckland intalbu jibqgħu ġewwa, in-negozji li mhumiex essenzjali se jibqgħu magħluqa u r-restrizzjonijiet tad-distanza soċjali se jerġgħu jidħlu fil-bqija tal-pajjiż. Il-Prim Ministru Jacinda Ardern ipposponiet ix-xoljiment tal-parlament għal nhar it-Tnejn. Qalet li għadha ma ħaditx deċiżjoni dwar jekk tipposponix l-elezzjoni skedata għad-19 ta' Settembru.